rlitschk/wikidir huggingface dataset:
Övelgünn (hoochdüütsch Ovelgönne) weer en lütten Oort, de al von öllers bi Geversdörp mit bihöört hett. Dat Rebeed liggt vondaag in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. Övelgünn leeg in de Masch von de Oost. An’n Oort langs is dat Neenseer Slüsenfleet flaten, dat in’n Süüdwesten in de Oost münnt. De Oort leeg direkt an de Grenz na de Kaspels un hüdigen Gemenen Öberndörp un Öderquart. Ok de Grenz na Balje weer dichtbi. De Naveröörd weren Wetterdiek in’n Noorden, Vosssteert in’n Noordoosten, de Seeweg in’n Oosten, Moorstreek in’n Süüdoosten, Bentwisch in’n Süden, Reetbraak, Dammhoff un Portshemm in’n Süüdwesten, Olendecken in’n Westen un Neenslüüs in’n Noordwesten. De Oort harr in dat 17. Johrhuunert negen oder teihn Füürsteden, is denn aver bilütten jümmer lütter worrn. De letzte Hoff is in de Tied an’t Enn von dat 19. Johrhunnert opgeven worrn. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Övelgünn weer evangeelsch-luthersch präägt un hett to dat Kaspel von de Andreas-Kark in Geversdörp höört. Sie lag im Kirchspiel Geversdorf. Geschichten und Originale aus Hadeln: Die verschwundene
Övelgünn (hoochdüütsch Ovelgönne) is en Hoff in de Gemeen Neehuus (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Neehuus mit bi. Övelgünn liggt in de Masch von de Au. De Naveröörd sünd Neehuus in’n Noorden, Uhlenkamp un Dingwöörden in’n Noordoosten, In’n Fellen un Braak in’n Oosten, Kumbarg in’n Süüdoosten, Westercaadwisch in’n Süden, Bullenwinkel in’n Süüdwesten, Austood un Diekslipp in’n Westen un Intzenbüttel in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Övelgünn is evangeelsch-luthersch präägt un höört to dat Kaspel von de Emmaus-Kark in Neehuus. För de Kathoolschen is de Hillig-Krüüz-Kark in Oterndörp tostännig. Von Övelgünn geiht en lüttjere Straat in’n Noorden an de Landsstraat 144 un von dor na Neehuus an de Bundsstraat 73. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 27 Kilometer in’n Noordwesten von Övelgünn. De nächste Bahnhoff is so bi söven Kilometer wied weg in’n Süüdoosten de Bahnhoff Kumbarg an de Nedderelvbahn. De Bahnlien löppt ok direkt an Övelgünn langs. Bet 1991 harr noch de Bahnhoff Neehuus
Lüchtenpils (hoochdüütsch Lichtenpils) is en lütten Oort in de Gemeen Bülkau (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Bülkau mit bi. Lüchtenpils liggt in de Masch von de Au direkt an’n Haadler Kanaal. De Naveröörd sünd dat Süderenn von Bülkau un Oppler Geest in’n Noordoosten, Boomoor in’n Süüdoosten, dat Noorderdeel von Godshem in’n Süüdwesten un Mislag un Siedendeel in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Lüchtenpils is evangeelsch-luthersch präägt un höört to dat Kaspel von de Johannis-Kark in Bülkau. För de Kathoolschen is de Hillig-Krüüz-Kark in Oterndörp tostännig. An Lüchtenpils langs löppt de Landsstraat 144, de in’n Süüdwesten na Godshem un Steenau an de Landsstraat 117 ran geiht un in’n Noordoosten över Bülkau un Kedenbrook na Neehuus an de Bundsstraat 73. De nächste Autobahn is de Autobahn 27 (Afsnidd Cuxhoben–Bremerhoben). De Opfohrten 3 Noordholt un 4 Niewohl doot so 26 Kilometer in’n Westen von Lüchtenpils liggen. De nächste Bahnhoff is so bi twölv Kilometer wied weg in’n Noordoosten de Bahnhoff Kumbarg an de Nedderelvbahn. Christoph B.
Freenhoff (hoochdüütsch Freienhofe) is en Hoff in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Voigtding mit bi. Freenhoff liggt in de Masch von de Oost. De Naveröörd sünd Neenseebagen in’n Noorden, Marn, Neendiek un Neendiekerdörp in’n Noordoosten, Laak mit Heuhoff, Mannhusen un Brobargerhoff in’n Oosten, Oostercaadwisch in’n Süüdoosten, Neendiek un Freesenmoor in’n Süden, Oostermoor in’n Süüdwesten, Bösenhörn un Kumbarg in’n Westen un Klint un Braak in’n Noordwesten. De Hoff hett de Familie von Bremer tohöört. Bet in dat 19. Johrhunnert hett de Hoff to de polietsche Gemeen Kumbarg tohöört. Later is he Deel von de Gemeen Voigtding ween. An’n 1. Juni 1970 is de Gemeen Voigtding Deel von de Gemeen Wingst worrn. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Freenhoff is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. Von Freenhoff gaht Straten över Kumbarg an de Bundsstraat 73 un över Voigtding an de Kreisstraat 24. De nächste Autobahn is de Autobahn
Äidinghusen [ɛ̯ɪdiŋkuːzn̩] , ouk Edinghusen is en Stadtdeel van Öinusen in’n oustwestfölsken Kruis Minnen-Lübcke. De Ooorddeel liggt südern van de Wiehen un grennzt in’n Ousten an den Stadtdeel Däime, in’n Noorden an de Minner Stadtdele Dützen un Haddenhusen, in’n Westen an de Stadtdele Volmerdingsen un Werste os ouk in’n Süden an’t Stadtzentrum van Öinusen. Wouren und Hedingsen sind Oordsdele van Äidinghusen. Ouk Bad Oexen höört to Äidinghusen to. Äidinghusen steuht 1183 dat eerste Mool in de Uurkunnen. Den 1. Januar 1973 worde Äidinghusen, wat bet dor ene sülvstännige Gemene was, na Öinusen ingledert. Vördem hööt Äidinghusen to’n Amt Räime in’n Kruis Minnen. In’n Jahr 2006 was Äidinghusen de tweet gröttste Stadtdeel van Öinusen. Wouern und Hedingsen sind Oordsdele van Äidinghusen. In Gold unner en Schildhöövd mit swatten Dreeberg en Zisterziensermönk mit silvern Kutte und swatten Skapulier, in’r rechten Hand enen rouden gkrümmten Staff, in’r linken en roudet Bouk in’n Buidel halend; inn grönen Schildfoud en silvern Wellenbalken. Äidinghusen is evangeelsk-lutheersk un het ouk ene egene evangeelsk-lutheerske Kerke. Dat Slott Övelgonne stund 922 edat eerste Mool in de Uurkunnen. Et is een van öllsten Slötter in’n Kruis Minnen-Lübke.Van de Midde van’n 18. Johrhunnert an bu een den vörmaligen Goudhoof in en
Landmark (hoochdüütsch Landmark) is en Oort in de Gemeen Bülkau (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Bülkau mit bi. De Oort warrt ünnerdeelt in Landmark Noorden un Landmark Süden. Landmark liggt as Stratendörp langs den Haadler Kanaal in de Masch von de Au. De Naveröörd sünd Kedenbrook un Spreng in’n Noordoosten, Bülkau in’n Oosten, Gehren in’n Süüdoosten, Siedendeel in’n Süüdwesten, Ophusen in’n Westen un Oosterbrook in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. * Landmark Noorden: 41 Lüüd, 8 Hüüs; Landmark Süden (mit Lüchtenpils): 37 Lüüd, 8 Hüüs ** Landmark Noorden: 49 Lüüd, 9 Hüüs; Landmark Süden: 43 Lüüd, 9 Hüüs Landmark is evangeelsch-luthersch präägt un höört to dat Kaspel von de Johannis-Kark in Bülkau. För de Kathoolschen is de Hillig-Krüüz-Kark in Oterndörp tostännig. Landmark is över lüttjere Straten in’n Oosten in Bülkau an de Landsstraat 144 anbunnen un inn Westen in Helmworth an de Landsstraat 117. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 22 Kilometer in’n Noordwesten
De Nedderelvbahn is en 103,6 Kilometer lange Iesenbahnlien twüschen Hamborg-Horborg un Cuxhoben. Se löppt von Horborg na Noordwesten parallel to de Ünnerelv dör Hamborg un Neddersassen. Von Horborg dör Oolland bet Stood is de Bahnlien över Fohrwieren elektrifizeert (Bahnstroom 15 kV/16,7 Hz) un dor föhrt ok de Lien S3 von de S-Bahn Hamborg. De Drievwagens von de Horbörger S-Bahn, de bet bis Neegraven föhrt, warrt mit Gliekstroom (1.200 V) ut en Stroomschien versorgt, de blangen dat Gleis anbrocht is. De Afsnidd Stood–Cuxhoben feddert wiederhen Dieseltrakschoon. De Nedderelvbahn warrt as Kursbookstreck 121 in de Fohrplaantabellen föhrt un is siet 1964 as Hauptbahn klassifizeert. Se is verwaltungstechnisch Deel von de Lien Lehrte–Cuxhoben (DB-Streckennummer 1720); de Streckenkilometrierung fangt dorüm in’n Bahnhoff Lehrte bi Hannover an. De Trass löppt an’n Övergang von de Geest na de Masch langs dör en tomehrst ganz platt Land, dat aver fakener en weken Moor-Ünnergrund hett. Gröttere Städer sünd Buxthu, Stood un Oterndörp. De Bundsstraat 73 hett en Verloop, de groff de sülve Trass nimmt. De Nedderelvbahn överquert all linke Blangenströöm an’n Ünnerloop von de Elv: den Seevkanaal (Toloop von de Seev) kort achter’n Bahnhoff Hamborg-Horborg den Göhlbeek, de denn tohoop mit’n Seevkanaal in en Havenbecken münnt de Eest
De Flagg vun den US-Bundestaat Oklahoma wurrr 1925 annommen. Van 1911 bit 1925 führ Oklahoma en root Flagg mit en fievzackig Steern mit de Tall 46 as Henwies dorup, dat Oklahoma as 46. Staat den Vereenigten Staaten bitreeden is. Disse Flagg harr völ Gegner, wiel de Farv Root mit den Kommunismus glieksett wurr, wat de Anlaat för de Daughters of the American Revolution (Döchter vun de amerikaansch Revolutschoon), en patriotisch Fruenvereenigung, weer, en Wettbewarf för en nee Flagg uttoschrieven. De Entwurf stammt ut en Wettbewarf, de 1924 maakt wurr. De Naam vun den Bundsstaat wurr eerst 1941 ergänzt. De Flagg wiest up blau Ünnergründ en indiaansch Büffelleerschild mit söben herafhangen Adlerfeern achter en Freedenspiep un en Oliventwiegg. De Freedenspiep un de Oliventwieg söllt dat freedlich Tosommenleven tüschen de ansässig nordamerikaansch Indianern un den towannert Europäern dorstellen. De Farv Blau erinnert an de Uniformen vun de indiaansch Choctaw-Suldaten wiels den Sezessionskrieg. De indiaansch Freedenssymbole erinnern an den fröheren Naam „Indian Territory" (Indianerrebeet). The Oklahoma State Flag (engelsch) The Flag Institute (Hrsg.): Nationalflaggen der Welt. Hamborg: Edition Maritim, 2000. ISBN 3-89225-402-8 Karl-Heinz Hesmer: Flaggen und Wappen der Welt. Geschichte und Symbolik der Flaggen und Wappen aller Staaten. Gütersloh: Bertelsmann Lexikon Verlag, 1992.
Gerhard Friedrich Knetemann, nömmt Gerrie Knetemann (* 6. März 1951 in Amsterdam; † 2. November 2004 in Bergen, Provinz Nordholland) weer en nedderlannsch Radrennfohrer. Knetemann, ok bekannt ünner de Naam „de Kneet“, gull in de 1970er Johren as en vun de best Radrennfohrer vun de Welt. He hett över 130 Siege schafft, dorünner 10 Deelstreckensiege bi de Tour de France. Dreemal hett he de Middelmeer-Rundfohrt wunnen, tweemal dat Amstel Gold Race wunnen un eenmal Paris–Nizza. Hööchtpunkt vun sien Loopbahn weer de Sieg bi de Straatenweltmeesterschap 1978 up den Nürburgring. Van 1975 bit 1983 is Knetemann för dat TI-Raleigh-Team fohren. 1983 is he bi dat Rennen Dwars dör Flannern swoor to Fall kommen. 1989 hett he sien aktiv Loopbahn afslooten. Dornah weer he Natschonaltrainer vun de nedderlannsch Straatenrennfohrer. Knetemann is mit 53 Johren bi en Radtour mit Fründen in Bergen nah en Hartinfarkt storven. 2006 un 2007 wurr dat Radrennen Grote Prijs Gerrie Knetemann as Deel vun de UCI Europe Tour in de Provinz Gelderl<and utdragen. De nedderlannsch Profiradrennfohrerin Roxane Knetemann is de Dochter vun Gerrie Knetemann. Gerrie Knetemann in de Datenbank vun Radsportseiten.net Gerrie Knetemann in de Datenbank vun de Tour de France (franzöösch) Palmerès – List vun dat wat
Däime[dɛ̯ɪmə], ouk Deme is en Ourdsdeel van Öinusen in’n noordrhien-westfölsken Kruis Minnen-Lübke. De Ourd liggt süüdlik van de Wiehen un westlik an de Werser. De Naveröörd sünd Dützen un Hierwerstiere in’n Noorden, wat ol Ooordsdele van Minnen sind, Räime in’n Süden un Äidinghusen in’n Westen. Oustern grenzt de Oordsdeel an de Werser. Güntsiets liggt de Koustiere un Barkhusen, wat no Porta Westfalica touhöört. In’n Johr 1088 steuht Däime in en Uuurkunne van de Biskop Benno II. van Ossenbrügge. Dür nüjjen Indelen van Gemenen, gleder dat Builefeld-Gesett, de vörmals sülvstännige Gemeen Däime in no Öinusen, binnen de nüjjen Kruis Minnen-Lübke. Vördem was de Gemeen Räime en Part van’t Amt Räime mit’n Sitt in Werste un höör tou den Kruis Minnen teo. De Tabelle wuist de Inwonnertallen van Däime. Däimer Borg boben van Däime an den Süüd hang van den Wiehen. Bet 2003 gaff et an de Bundsstrote 61 den Vogelpark Däime. De Bundsstrote 61 föhrt dür Däime in Noord-Süüd-Richte. De DENIOS AG het ehren Sitt in de vörmaligen Tichelwerk. Dehme NEU Dehme Martin Bünermann, Heinz Köstering, Die Gemeinden und Kreise nach der kommunalen Gebietsreform in Nordrhein-Westfalen, 1975, Deutscher Gemeindeverlag, Köln ISBN 3-555-30092-X 115 S. Webseite über Dehme Baggern für den zweiten
Thelma Dorothy Long, borene Thelma Coyne (* 14. Oktober 1918 in Sydney; † 13. April 2015 in Narrabeen, New South Wales) weer en austraalsch Tennisspielerin. Hör eersten Titel bi de austraalsch Tennismeesterschapen (hüüd Australian Open) wunn Coyne 1936 in' Düppel mit hör langjohrig Speelpartnerin Nancye Wynne Bolton. Coyne Long wunn 1952 un 1954 den Titel in't Daameneenzel bi de austraalsch Meesterschapen un stunn 1940, 1951, 1955 un 1956 in dat Eenzel-Finale. All tosommen wunn se bi 19 Grand-Slam-Wettbewarfwen, dorünner bi de austraalsch Meesterschapen 12 Mal den Titel in't Düppel un 4 Mal in' Mixed. Wiederhen wunn se bi de franzöösch Meesterschapen 1956 in' Düppel un 1953 bi de Cincinnati Masters in' Eenzel un Düppel. Af 1960 traineer Coyne Long Nahwussspeler in New South Wales. 1971 is se mit Lorraine Coghlan Robinson noch eenmal in Wimbledon in' Düppel antreeden, is aber in de eerst Runn utscheeden. 1941 hett se in Melbourne Maurice Newton Long heiraadt. In' Mai 1941 wurr se Fohrerin bi dat Root Krüüz un 1942 Liddmaat vun de austraalsch Armee. 2013 wurr se in de International Tennis Hall of Fame upnommen. Thelma Coyne Long. Mehr Biller, Videos oder Audiodateien to’t Thema gifft dat bi Wikimedia Commons. ITF-Profil vun Thelma
Finn Erling Kydland (* 1. Dezember 1943 in Ålgård bi Stavanger) is en norweegsch Ökonom. Tosommen mit Edward Christian Prescott kreeg he 2004 för sien Bidrääg to de dynamisch Makroökonomie den Nobelpries för Wertschapswetenschapen. Kydland is as dat öldste vun söss Geschwistern up den Hoff vun sien Öllern in Søyland, Gjesdal, in de Region Jæren in dat südwestlich Norwegen upwussen. He kreeg sien Doktertitel in Ökonomie 1973 vun de Carnegie Mellon University. He hett all immer mit Edward Christian Prescott tosommenarbeit. Kydland und Prescott hemm ünnersöcht, worum sück Wertschap nich gliekmatig entwickelt, sonnern Phasen vun den Upswung immer weer vun Phasen vun de Rezession aflöst wurrn. In’ Karn kommt de beid to dat Ergevnis, dat de Verantwortung dorför in de schuuvwies Entwicklung vun nee Technologien liggt. Dordör wurrn Priesen, Produktivität un Löhne verännert un so Konjunkturzyklen utlööst. En wieder Ünnersökensrebeet bedraapt den Infloot vun Geld- un Wertschapspolitik up disse Zyklen. Hier kommt se to den Sluss: „Je glaubwürdiger Politik und Nationalbank wirken, um so stabiler ist der jeweilige Konjunkturverlauf.“ Dat Nobel-Komitee hett betoont, dat ok de wesentlichen Bedüüden vun de Ergevnisse up de Praxis vun völ Länner in Betoog up Geld- un Wertschapspolitik en Utslag för dat Toerkennen vun den
Lünenspecken (hoochdüütsch Lünenspecken) is en lütten Oort in de Gemeen Freenbeek (Samtgemeen Freenbeek) in’n Landkreis Stood, Neddersassen. De Oort höört polietsch al von öllers bi Wehl mit bi. In’n Süüdoosten von’n Oort liggt dat Naturschuulrebeed Frankenmoor. De Naveröörd sünd Deinst in’n Noorden, Helmst un Heidkroog in’n Noordoosten, Issendörp, Lusthoop un Ohrens in’n Süüdoosten, Bargst in’n Süden, Frankenmoor in’n Süüdwesten un Wehl un Freenbeek in’n Noordwesten. De Oort hett vör 1852 to de Böörd Mulsen in dat Amt Harsfeld tohöört. 1852 is de Böörd Mulsen in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood un 1932 is dat Deel von’n ne’en, grötteren Kreis Stood worrn. Lünenspecken is evangeelsch-luthersch präägt un hett bet 1959 to dat Kaspel von de Primus-Kark in Bargst höört. Nu höört dat to de Martin-Luther-Kark in Freenbeek. För de Kathoolschen is de Hillig-Geist-Kark in Stood tostännig. Von 1968 bet 2003 weer de Lukas-Kark in Freenbeek för Lünenspecken tostännig. Lünenspecken is in’n Westen över Wehl an de Kreisstraat 50 verbunnen, de in’n Noorden na Freenbeek geiht un in’n Süüdoosten na Bargst an de Landsstraat 123. Von Wehl na Süüdwesten geiht de K 61 na Aasp an de
Lusthoop oder ok Lüsthoop (hoochdüütsch Lusthoop) is en lütten Oort in de Gemeen Bargst (Samtgemeen Harsfeld) in’n Landkreis Stood, Neddersassen. Lusthoop liggt an’n Rand von dat Frankenmoor op de Stoder Geest. Dat Water ut Lusthoop flütt över den Depenbeek na Süden hen af na de Au. In’n Noordwesten von’n Oort liggt dat Naturschuulrebeed Frankenmoor un in’n Süden dat Audaal un Blangendaals. De Naveröörd sünd Helmst un Sandkroog in’n Noordoosten, Issendörp in’n Oosten, Harsfeld in’n Süüdoosten, Ohrens in’n Süden, Bargst in’n Süüdwesten, Frankenmoor in’n Westen un Wehl, Lünenspecken un Deinst in’n Noordwesten. De Oort hett vör 1885 to dat Amt Harsfeld tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. Lusthoop is evangeelsch-luthersch präägt un höört to dat Kaspel von de Primus-Kark in Bargst. För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört. Lusthoop is över lüttjere Straten in’n Oosten an de Landsstraat 124 twüschen Harsfeld un Stood anbunnen un in’n Süden in Ohrens an de Kreisstraat 46. De nächste Autobahn is de Autobahn 26 (Afsnidd Stood–Hamborg). De Opfohrten 3 Stood-Oost un 5 Hornborg doot so 14 Kilometer in’n
Mesrop Maschtoz (oostarmeensch Մեսրոպ Մաշտոց, nah de wetenschuplich Schrievwies Masrop Meštoc'; *um un bi 360 in Hatsik in de armeensche Provinz Taraun, † 17. Februar 440, woll in Valashapar) weer en armeenschen Hilligen un hett dat armeensch Alphabet utfunnen. Up westarmeensch heet he Mesrob Maschdoz (die westarmeensche Schrievwies is aver desülvige as de oostarmeensche). In de Grootstadt Antiochia hett he sik mit de hellenistische Kultur bekannt maakt. Laterhen hett he en Tiet lang in de Stadt Walarschapat as Suldaat in den Deenst vun den König vun Armenien stahn. Man denn is Mesrop Mönk wurrn un in dat Johr 392 is he to’n Preester maakt wurrn. Dortiets geef dat keen Bibel in armeensche Spraak un överhaupt nix, wat up armeensch schreben weer. Dor hett he sik ranmaakt un hett tohopen mit annere kloke Lüe vun de Kark en Alphabet mit 36 Bookstaven för de armeensche Spraak utfunnen. Dorbi hett he ok dat greeksche Alphabet to Grunn leggt. Later hett he denn Delen vun de Bibel in de armeensche Spraak öbersett un mithölp vun sien Bookstaven upschreven. Babenhen hett he oorntlich mitmaakt, as dat dorüm güng, den christlichen Globen nah Georgien un nah Armenien to bringen. As de Katholikos Sahak sturven weer,
Désiré Keteleer (* 13. Juni 1920 in Anderlecht; † 17. September 1970 in Rebecq-Rognon) weer en belgisch Radrennfohrer. He tell in dat eerst Johrteint nah den Tweeten Weltkrieg to de spoodriekst Straatenradsportler un is deelwies för bit to veer verscheeden verscheeden Mannschapen pro Johr fohren. Wiels sien Deensten in dat Team Bianchi gull Keteleer as en vun de maatgevend Anfohrer un Hülp vun Fausto Coppi. He hett aber ok tallriek eegen Erfolge schafft. So kunn he bispeelslwies 1947 de to'n eersten Mal utdragen Tour de Romandie winnen, as ok bi den Giro d’Italia, de Tour de France un de Tour de Suisse Deelstrecken up sien Naam schrieven. 1970 is Keteleer in dat Öller vun 50 Johren storven. 1945 twee Deelstrecken Belgien-Rundfohrt 1946 La Flèche Wallonne Bruxelles–Spa een Deelstreck Belgien-Rundfohrt 1947 Kampenhout–Charleroi–Kampenhout Circuits des Onze Villes Escaut–Dendre–Lys twee Deelstrecken Tour de Suisse twee Deelstrecken un Gesamtwertung Tour de Romandie 1948 Roubaix–Huy Circuit des régions frontalières een Deelstreck Giro d’Italia 1949 een Deelstreck Tour de France 1950 een Deelstreck Katalonien-Rundfohrt veer Deelstrecken un de Bargwertung Düütschland-Rundfohrt een Deelstreck Tour de Romandie 1952 een Deelstreck Giro d’Italia een Deelstreck Tour de Suisse 1953 een Deelstreck Tour d'Algérie een Deelstreck Tour d'Afrique du Nord
Dinghoorn (hoochdüütsch Dinghorn) is en lütten Oort in de Gemeen Freenbeek (Samtgemeen Freenbeek) in’n Landkreis Stood, Neddersassen. De Oort höört polietsch al von öllers to Lüttjen Freenbeek. De Oort liggt op de Stoder Geest. Dör Dinghoorn flütt de Dinghoorner Beek, de in’n Noorden in de Swing münnt. De Naveröörd sünd Swing in’n Noorden, Freenbeek in’n Noordoosten, Wehl in’n Süüdoosten, Bokel un Kutenhult in’n Süüdwesten, Mulsen in’n Westen un Hogenoh in’n Noordwesten. De Oort hett vör 1852 to de Böörd Mulsen binnen dat Amt Harsfeld tohöört. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. Dinghoorn is evangeelsch-luthersch präägt un hett bet 1959 to dat Kaspel von de Primus-Kark in Bargst höört. Nu höört dat to de Martin-Luther-Kark in Freenbeek. För de Kathoolschen is de Hillig-Geist-Kark in Stood tostännig. Von 1968 bet 2003 weer de Lukas-Kark in Freenbeek för Dinghoorn tostännig. Dör Dinghoorn löppt de Kreisstraat 70, de in’n Süüdwesten na Kutenhult an de Landsstraat 123 ran geiht un in’n Oosten na Freenbeek an de K 1 un K 50. De nächste Autobahn is
Brillenborg (hoochdüütsch Brillenburg) weer en Hoff, de bi Ooldklooster mit bihöört hett. Vondaag liggt dat Rebeed in de Gemeen Buxthu in’n Landkreis Stood, Neddersassen. De Oort liggt op’n Rand von de Stoder Geest hen na dat Randmoor von de Maschen von de Elv. Na Noorden to liggt Oolland. In’n Westen von Brillenborg flütt de Eest langs. De Naveröörd fröher weren Buxthu in’n Noorden, Oostmoor in’n Oosten, Imbeek in’n Süüdoosten, Eindörp in’n Süden un Ooldklooster mit Ellerbrook in’n Westen. Dichtbi leeg ok de Sanneree. Direkt an’n fröheren Hoff langs löppt siet 1881 de Nedderelvbahn. In de Franzosentied von 1810 bet 1814 hett de Oort to de Mairie Buxthu in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör’n 1. Juli 1823 to dat Amt Amt Oold- un Neeklooster tohöört un denn bet 1852 to dat Amt Harsfeld. In dat Johr is de Oort in dat Amt Hornborg wesselt. Dat Amt Hornborg is aber blots bet 1859 bestahn bleven un Brillenborg hett denn wedder to dat Amt Harsfeld höört. Mit’n 1. April 1885 is dat Amt oplööst worrn un de Oort
Bullenholt is en lütten Oort in de Gemeen Kutenhult (Samtgemeen Freenbeek) in’n Landkreis Stood, Neddersassen. De Oort höört polietsch al von öllers bi Kutenhult mit bi. De Oort liggt op de Stoder Geest. In’n Oosten von Bullenholt liggt de Born von de Otter. De Naveröörd sünd Bokel un Dinghoorn in’n Noordoosten, Wehl in’n Oosten, Kutenhult in’n Süden, Eßel in’n Westen un Mulsen in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Kutenhult in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Ohlers in’n Kanton Hornborg. Vör 1852 weer de Oort in de Böörd Mulsen binnen dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. De Oort höört von öllers bi de Gemeen Kutenhult mit bi. De Gemeen Kutenhult is mit de Gemeenreform in Neddersassen an’n 1. Juli 1972 mit de Gemenen Aasp, Eßel un Mulsen to de Gemeen Kutenhult tohoopleggt worrn. Bullenholt is evangeelsch-luthersch präägt un höört to